
ŠAKIŲ RAJONO SAVIVALDYBĖS MERAS
POTVARKIS

DĖL APDOVANOJIMO PADĖKOS RAŠTAIS
2018 m. balandžio    d. Nr. MP-

Šakiai

Vadovaudamasis Vietos savivaldos įstatymo 20 straipsnio 4 dalimi,

a p d o v a n o j u  Padėkos raštais:
Šakių turizmo informacijos centro direktorę Ievą Bernotaitę, pelniusią Valstybiniio turizmo departamento prie LR Ūkio ministerijos nominaciją „Geriausias 2017 m. turistinės informacijos specialistas“. Dėkoju už inovatyvias informacijos sklaidos formas populiarinant Šakių krašto turizmo galimybes. Nuoširdūs linkėjimai aktyvios tolimesnės veiklos Kultūros dienos proga.
Griškabūdžio kultūros centro folkloro ansamblio „Nova“ vadovę Nijolę Černevičienę – už bendruomenės telkimą saugoti nematerialųjį kultūros paveldą, kurio rezultatas – 2018 m. Kryžių lankymo tradicijos Griškabūdžio apylinkėse įrašymas į nacionalinį Nematerialaus kultūros paveldo vertybių sąvadą. Su dėkingumu ir linkėjimais Kultūros dienos proga.
Šakių meno mokyklos mokytoją dailininką Mindaugą Pauliuką – už ilgametę asmeninę iniciatyvą Kudirkos Naumiestyje kasmet rengti dailininkų plenerą „Šviesa – tiesa“. Dėkoju už nuolatinio, nuoseklaus ir tylaus kūrybinio darbo prasmę bei gražius šio darbo rezultatus Kultūros dienos proga.
Lukšių kultūros centrą (direktorė Daiva Bukšnienė) – už žingeidžių ir aktyvių žmonių telkimą dalyvauti intelektiniame žaidime „Protų mūšis“ su dėkingumu ir linkėjimais Kultūros dienos proga.
Gelgaudiškio kultūros centrą (direktorė Diana Šležienė) – už viso kolektyvo sutelktą darbą, organizuojant vasaros „Muzikinius penktadienius“. Ačiū už šios veiklos tęstinumą ir nuoseklumą. Smagu žinoti, kad, prasidėjus vasarai, kiekvienas penktadienis Gelgaudiškyje vėl bus pilnas muzikos ir veiklos. Su nuoširdžiais linkėjimais Kultūros dienos proga.
Bibliotekininkę Marytę Rastupkevičiūtę – už poetinę kūrybą, istorinės atminties, skaitymo kultūros puoselėjimą ir sklaidą. Už tiesioginio darbo ir asmeninio literatūrinio kūrybinio pašaukimo gražų derėjimą Jūsų asmenyje. Su dėkingumu ir linkėjimais Kultūros dienos proga.

Kidulių dvaro kūrybinių keramikos dirbtuvių savanores Juliją Macijauskienę, Nijolę Eikevičienę ir Ingą Navlickienę – už Kidulių krašto keramikos tradicijų tąsą ir mūsų istorijos jungtį. Nuoširdūs linkėjimai aktyvios kūrybinės veiklos Kultūros dienos proga.
Zanavykų muziejų (direktorė Rima Vasaitienė) – už aktyvumą bei nuoširdžias pastangas įprasminti Lietuvos valstybės atkūrimo šimtmetį, įruošiant interaktyvią ekspoziciją, skirtą šio krašto Nepriklausomybės akto signatarams.Su dėkingumu ir linkėjimais Kultūros dienos proga.

